**«Акупа́цыя. Містэ́рыі»** — беларускі мастацкі фільм, зняты рэжысёрам Андрэем Кудзіненкам у 2003 годзе пры ўдзеле студый «Навігатар» і «XXI».

Сюжэт
-----

|  |  |  |
| --- | --- | --- |
| "| Пяцьсот год таму яны не ведалі, што яны беларусы, але іх дзяржава была самай вялікай у Еўропе. Калі яны даведаліся пра гэта, у іх ужо не было дзяржавы, і іншыя лічылі іх, то недаробленымі рускімі, то непаўнавартаснымі палякамі. Але беларусы яшчэ былі. Нарэшце, іх запісалі ў савецкі народ. А потым пачалася вайна і акупацыя. Пасля гэтага беларусаў засталося зусім мала. Цяпер у беларусаў ёсць дзяржава. Але іх саміх ужо не засталося.з уступнай застаўкі  (руск.) (бел. фільма | "|

Фільм складаецца з ўступлення і некалькіх навэл, звязаных паміж сабой агульнымі героямі і падзеямі, і паказанымі не ў храналагічным парадку. Твор, дзеянне якога адбываецца ў 1942 годзе, пачынаецца з дакументальных кадраў часоў нямецкай акупацыі Беларусі, у якіх паказваецца разбурэння, бедствы, злачынствы нацыстаў супраць мірнага насельніцтва, а таксама арганізацыя імі Беларускай краёвай абароны. Пасля дакументальных здымак з’яўляюцца двое беларускіх паліцаяў, якія едуць у санях. Адзін з іх спявае песні з савецкіх фільмаў, а затым кажа, што пасля вайны збіраецца здымаць кіно, але «*не савецкае або нямецкае, а наша, беларускае*». Другі адказвае, што «*ніякага беларускага кіно ніколі не было, няма, і не будзе*».

Скразным персанажам усіх містэрый з’яўляецца партызанскі ваяка Штыркін у выкананні Аляксандра Колбышава. У першай частцы яго забіваюць, але ён «уваскрасае»: гісторыі ідуць у адваротным парадку.

### Містэрыя першая. «Адам і Ева»

Вясковы хлопец Адам (Аляксандар Малчанаў), які йшоў у партызаны, застаецца на хутары ў абдымках каханай. Ён трапляе ў пастку жаночых чараў і забівае свайго правадніка Штыркіна.

### Містэрыя другая. «Маці»

Нямая жанчына ратуе параненага нацыста, які замяняе ёй сына, што загінуў.

### Містэрыя трэцяя. «Бацька»

Маленькі хлопчык так імкнецца адшукаць зніклага бацьку, што прыводзіць у дом людзей, якія забіваюць яго айчыма і маці.

У ролях
-------

| Акцёр | Роля |
| --- | --- |
| Аляксандр Колбышаў |   |
| Анатоль Кот |   |
| Аляксандр Малчанаў |   |
| Святлана Зелянкоўская |   |

Здымачная група
---------------

* рэжысёр — Андрэй Кудзіненка

Прэм’ера
--------

Забаронены да паказу ў Беларусі ў 2004 годзе, пракатнае пасведчанне вярнулі ў 2010 годзе. Беларуская прэм’ера карціны на вялікім экране адбылася 15 лютага 2010 года ў кінатэатры «Піянер» у рамках кінаклуба «Формула кіно».

Зноскі
------

1. ↑   Праверана 30 чэрвеня 2016.
2. ↑  *Кастусь ЛАШКЕВИЧ*. Скандальный фильм «Акупацыя. Містэрыі» разрешили к показу в Беларуси (руск.)(недаступная спасылка).  TUT.BY (10 лютага 2010 у 16:29). Архівавана з першакрыніцы 4 сакавіка 2016. Праверана 11 лютага 2018.
3. ↑  nashaniva.by

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

|  |  |
| --- | --- |
| ⚙️   Тэматычныя сайты | Česko-Slovenská filmová databáze · Internet Movie Database |

| ⛭Фільмы Андрэя Кудзіненкі |
| --- |
| Мастацкія | Бітва пяці ваярстваў (2002) • Акупацыя. Містэрыі (2004) • Розыгрыш[ru] (2008) • Масакра (2010) • Hard Reboot (2014) • Хронотопь #375 (2015) |
| Дакументальныя | Планета XX (2000) • Фанат (2017) • Валянцін Вінаградаў, альбо беларускае кіно, якога няма (2018) |